BRW ดินเนอร์เซ็ทสำหรับที่นี่คือดีงามไม่ควรพลาด มีให้เลือกเซ็ทเยอะมากคุ้มมาก การบริการดีเยี่ยมอาหารอร่อย ลองมาแล้วทั้ง 4 เซ็ทจะมาบรรยายให้ฟังแต่ละตัวซะหน่อย 
- สลัดปลาเงิน ที่นี่ดีงามอร่อยมากค่ะ ผักสด น้ำสลัดอร่อย
- ซุปกาอร่อย เครื่องแน่นเต็มกา สำหรับสุกี้เนื้อวากิวน้ำซุปหวานมาก เตือนให้บอกเชฟได้เลยว่าไม่หวาน ไม่งั้นซดน้ำซุปไม่ได้เลย 
- น้ำแข็งไสสตอเบอรี่ที่เป็นของหวาน สตอเบอรี่เหมือนเอามาจากกระป๋อง ไม่อร่อยค่ะเมนูนี้เปรี้ยวมาก สตอเบอรี่แห้งไม่อร่อยค่ะ 
- ยำสาหร่าย อันนี้ทั่วไปค่ะ ส่วนเส้นบุกผัดซอสสไปซี่ เผ็ดมาก ไม่ค่อยชอบ
- โรสแซลมอน สำหรับใครชอบชีสแนะนำให้สั่งเซ็ทนี้ ชีสมาแน่นเต็มกะทะร้อนทำมาอร่อยๆเลย เสิร์ฟพร้อมซุปกาอร่อยดีค่ะ 
- ซาลาเปาทอดไส้ไอศกรีมรสชาเขียว เหมือนร้านที่ทองหล่อ แต่นี่มาในคอร์สคุ้มยิ่งกว่าคุ้มและอร่อยมาก ที่ร้านทำไอศกรีมเองจึงมีชาเขียวที่เข้มข้นอร่อยค่ะ ชอบซาลาเปากรอบมากๆ 
- สเต็กเนื้อวากิวผัดมากับผักและเห็ดบนกระทะร้อน ทานร้อนๆกับข้าวสวยอร่อยดีค่ะ แต่เนื้อเหมือนไม่ใช่วากิวเลย เนื้อในสุกี้อร่อยกว่าค่ะ แต่ก็ถือว่าโอเคค่ะ
- สเต็กปลาหิมะ มาจานใหญ่ค่ะ อร่อยเหมือนกันแต่เค็มไปหน่อยค่ะ 
- ฟรีน้ำแร่ธรรมชาติมิเนเร่ มื้อนี้ อิ่ม อร่อย คุ้ม สุดๆ ไม่ต้องจ่ายเงินเพิ่มสักบาท เพราะใช้คอร์สจาก BRW ครอบคลุมแล้วค่ะ